คือดิฉันเพิ่งฉีดวัคซีนพิษสุนัขบ้าเข็มสุดท้ายคบไปได้ 8 วัน แล้ววันนี้โดนสุนัขเลียแผลที่แขนเป็นแผลเล็กๆไม่ใหญ่มากจะขอสอบถามคุณว่าต้องไปฉีดวัคซีนพิษสุนัขบ้าใหม่ไหมเพราะว่ายาฆ่าเชื้อที่คุณให้มากินก็ยังกินไม่ครบเลย
สวัสดีค่ะ หากได้รับการฉีดวัคซีนป้องกันพิษสุนัขบ้าครบตามกำหนดนัดไปแล้ว โดยเข็มสุดท้ายฉีดไปเมื่อ 8 วันที่แล้ว และต่อมาโดนสุนัขเลียแผลที่แขนดังกล่าว ไม่จำเป็นต้องฉีดวัคซีนพิษสุนัขบ้าเพิ่มอีกค่ะ เนื่องจากระดับของภูมิคุ้มกันจะพบได้สูงสุดที่ 30 วันหลังฉีดวัคซีนค่ะสำหรับยาปฏิชีวนะฆ่าเชื้อ ก็ให้ทานต่อจนครบค่ะ นอกจากนี้ควรล้างแผลที่แขนที่โดนสุนัขเลียให้สะอาดด้วยสบู่หรือยาฆ่าเชื้อ และเช็ดทำความสะอาดบาดแผลทุกวันด้วยน้ำเกลือและใส่ยาฆ่าเชื้อด้วยค่ะ